LidanRubinov/Halacha-QA huggingface dataset:
שאלה: איך אדע מהו היעוד שלי בחיים?: יש לי שאלה שרובצת על הלב שלי כבר הרבה זמן: איך אני יודעת שמילאתי את היעד שלי בחיים? הרי ה שלח אותי לעולם בשביל משהו מסוים, איך אני יודעת שאני בדרך הנכונה?
תשובה: את יכולה להסיר כל דאגה מליבך. ה' מכוון אותך למקומות המתאימים, להתמודדויות המתאימות, לאתגרים המתאימים ולמשימות המתאימות לך, בכל יום ובכל שעה. ה' נתן לנו גם את הזכות להיות שותפים בהכוונה של חיינו - ככל שאדם גדל ומכיר את עצמו יותר הוא יודע יותר מהן נטיות נפשו המיוחדות, ובהתאם לכך מכוון את חייו. כל זאת לא מתוך לחץ למצוא את תפקידנו, שכן הכרת האדם את עצמו אינה דבר שבא ברגע אחד, אלא בשלב מסוים בחייו אדם מכיר בעצמו, באופן טבעי, מהן תכונותיו וכישוריו. אציין כי ההיכרות של האדם עם עצמו לא אמורה להיעצר אף פעם, ובכל שלב בחיים יכול אדם לגלות בעצמו כוחות חדשים שלא הכיר לפני כן, כי באמת בתוך כל אדם חבויים כוחות אינסופיים, וכדי לגלות אותם צריך פשוט לתת לחיים לעשות את שלהם, בשמחה ובלי לחץ, ובהתאם לחיים המתפתחים והמשתנים יכוון האדם את דרכו. לסיכום, את לא אמורה לנחש מהו תפקידך שה' ייעד לך בעולם. אם ה' שם אותך בעולם - אות הוא שהוא סומך עלייך שיש לך יכולת לחיות בצורה נכונה לאורה של תורה. ואם את משתדלת באמת לעשות את רצון ה', מתוך ידיעה שלא נולדת מושלמת מצד אחד, ומצד שני אין סוף ליכולת להתקדם בעבודת ה' ובקרבת ה', אז ודאי הוא שתמלאי את יעודך. בהצלחה רבה. האם אפשר לדעת מה באתי לתקן בגלגול?
שאלה: קדושה באמצע תפילת העמידה: אם אני באמצע תפלת העמידה ועכשיו החזן הגיע לקדושה, האם אני צריך לעצור ולהקשיב לו? זה תלוי גם איפה אני נמצא? האם צריך לענות בפה או במחשבה?
תשובה: צריך לעצור ולהקשיב לחזן בעת אמירת "קדוש, קדוש וכו' " ו"ברוך כבוד וכו' ". אם גמרת ברכת "שים " ואתה ב"אלוקי נצור" יש לענות שני פסוקים אלו (בלי התוספות "לעומתם ברוך יאמרו" ו"ובדברי קדשך כתוב לאמר"). הרב יאיר וסרטיל
שאלה: ניקוי מפת שעוונית בשבת ובין בשר לחלב: השולחן בביתנו מכוסה בשעוונית. 1. האם מותר לאכול על השעוונית מאכלי בשר ואח"כ חלב כאשר מנקים בסמרטוט את שאריות האוכל בין הארוחות? 2. לעיתים נשאר לכלוך דבוק למפה. באיזה אופן מותר לנקות את המפה עם מים בין הארוחות בשבת? 3. האם מותר לנקות כסא של תינוק ומפת נילון שעוונית בשבת ע"י מגבונים לחים (לכאורה : אני לא מקפיד על הסחיטה וגם לא משפשף את המפה בחזקה אלא בעדינות)?
תשובה: 1. מנהג ישראל להימנע מלאכול על אותה מפה בשר וחלב. לאחד מהם יש להניח מפיות. 2. מותר בשבת לקנח רק במגב, ואם נשארה לחות אפשר לנגב במטלית יבשה שאין בה חשש של סחיטה. 3. רק אם אתה בטוח שאין חשש לסחיטה - מותר.
שאלה: שירה ליד סבא: 1. האם מותר לי לשיר בפני סבא שלי? 2. האם מותר לגעת באדם מבוגר 85 או לשיר לידו ב"בית אבות"? 3. אם לסבא שלי יש פליפיני שלא מדבר עברית, מותר לי לשיר לידו?
תשובה: 1. לעניין ייחוד סבא, הוא כמו אבא ומסתבר שהוא הדין לעניין קול. 2. גם לאדם זקן יש יצרים וההלכה לא מכירה בגיל. 3. גוי מצווה רק בשבע מצוות בני נוח ביניהם גילוי עריות, שמיעת קול אינה אסורה עליו.
שאלה: התכסות בברכת כהנים: מעניין אותי לדעת, האם נכון המנהג לכסות את הילדים בטלית במהלך ברכת כהנים? מאין המנהג הגיע? אשמח מאוד אם תוכל לפרט מה הציבור צריך לעשות במהלך ברכת כהנים.
תשובה: מנהג זה נובע מכך שהאבא מניח את ידיו עם הטלית על ראשם להורות שברכת הכהנים תחול עליהם. וגם כיון שיש איסור להסתכל על הכהנים בשעה שנושאים כפים לכן נהגו לכסות את ראשי הילדים עם טלית.
שאלה: חטיפת שרה על ידי אבימלך: אחרי שאבימלך חטף את שרה, הקב"ה בא אליו בחלום ואומר לו: "הנך מת על האשה אשר לקחת והוא בעלת בעל". ה גוזר עליו גזר דין מוות בטענה ששרה אשת איש. אינני מבין: הרי כתוב בס שמות כא: "וגנב איש ומכרו ונמצא בידו, מות יומת"?! די בחטיפת אדם, ולא משנה אם היא אשה פנויה או אשת איש!. עובדה: כששכם חטף את דינה (הפנויה), שמעון ולוי גזרו עליו גזר דין מוות כפי דין תורה!
תשובה: חטאו של שכם על לקיחת דינה שונה מחטאו של אבימלך. יש מחלוקת בין הראשונים אם חטאו היה גזל או משום שלא שפטו את המושל שלהם (ובכך עברו על מצוות משבע מצוות שנצטוו בהם בני נח - גזל או דינים). אצל אבימלך לא ברור שזה גזל, כי לא לקחה בכח.
שאלה: קיבלתי דיסקים צרובים: אני עצמי לא מורידה שירים מהאינטרנט אבל קיבלתי מספר דיסקים עם שירים שהורדו מהאינטרנט על ידי קרוב משפחה וחברה. האם מותר לי לשמוע את המוזיקה הזאת? השירים הם אקראים ולא מדיסקים שלמים. אשמח לקבל הסבר אם זה אפשרי.
תשובה: החוק היום מתיר העתקת קלטות לשימוש ביתי, ולכן אם היוצרים לא כתבו במפורש שהם אוסרים הריהם עושים על דעת החוק, ולכן מותר להעתיק. אולם אם הם ציינו במפורש אחרת, אין להעתיק או להשתמש בדיסקים שהועתקו. אולם אין הדבר נכון לגבי הורדת שירים מהאינטרנט, ולכן אין להוריד. יש מי שמיקל בדברים המצויים באינטרנט ופרוצים לכל, אולם אין ראוי לעשות כך. יש מתירים כאשר היוצר א"י. הסבר: באופן עקרוני, לדעת רוב הפוסקים יש לאדם קנין ובעלות על דבר שיצר ולכן אסור להנות מיצירתו בלי לשלם. ואף לחולקים, בכל אופן יש ברוב המקרים חיוב לשלם ליוצר כיוון שנהנה ממנו. ומעבר לכך, ודאי שראוי לכל אדם להתרחק מן הכיעור ולדבוק במידת הצדק והיושר. בנוסף לכך הדבר אסור מכיוון שהחוק אוסר ובדברים שאינם סותרים דין תורה אלא אדרבה ראויים הם על פי המוסר   דינא דמלכותא דינא. החוק היום בישראל מתיר העתקת קלטות או חלק מספר לשימוש ביתי שלא למטרת פרסום ומסחר. לכן, המוציא לאור בסתם עושה כן על דעת החוק, ואז ודאי מותר להעתיק לכתחילה, אולם אם כתב בפירוש שאינו מרשה להעתיק הרי זה מועיל ואסור להעתיק. יש המקלים בדברים שנוצרו ע"י א"י, ויש המחמירים אף בכך. וכן יש המקלים בדבר המפורסם ופרוץ לכל באינטרנט, מכיוון שיש לכך גדר "זוטו של ים" (ההיתר הוא רק לשימוש ביתי ולא למסחר). אך כאמור ודאי שאין הדבר ראוי. מקורות: תחומין כרך ו  מאמרי הגרז"נ גולדברג שליט"א והגר"ע בצרי שליט"א. פתחי חושן חלק גניבה ואונאה עמ' רפ-רפה. משנת זכויות היוצר  הרב מנשה וייספיש שליט"א. פסקי הגר"ד ליאור שליט"א   ראה באתר. עמק המשפט חלק ד. דרכי הוראה קובץ ד עמ' ק  הרב אשר וייס שליט"א. שבט הלוי חלק י סי' רעו. לגבי דינא דמלכותא בענייננו: בית יצחק יו"ד ח"ב עה,ה. הגר"ע בצרי במאמר הנ"ל. משנת זכויות היוצר בשם הגר"ש אלישיב שליט"א (עמ' קיט). פתחי חושן (שם). הרב יאיר וסרטיל
שאלה: לימוד מוסיקה נוצרית: יש לי תלמידה הלומדת מוסיקה במכללה דתית. והיא שואלת, האם מותר לה ללמוד יצירות לועזיות שידוע שהן ממקור נוצרי (אך הן לא מיסות המושמעות בכנסיה)? לטענת המורה, מטרת הלימוד היא הכשרה מקצועית ואין בלימוד שום רצון או מגמה של הנאה אלא רק כלים מקצועיים כחלק מתהליך ההכשרה, מה דעת הרב?
תשובה: אין בזה בעיה.
שאלה: ישו הנוצרי בספר הגלגולים: בשיטוטי בתורת הסוד ראיתי בספר שער הגלגולים להאר"י הקדוש, שנכתב על ידי תלמידו, יש שער הקדמה שנקרא הקדמה ל"ז. שם מופיע כל מיני גילויי קברות צדיקים שרבנו האר"י גילה לתלמידו וקבורים באזור צפת. בין יתר הצדיקים מופיע גם קברו של ישו הנוצרי, מה זה אומר?
תשובה: נכון. ולעניות דעתי רבינו המהרח"ו כתב כן רק כדי לזהות את קברי הצדקים שסמוכים אליו. וגם כדי לדעת שזה אינו מקום קדוש ולא קברי צדיקים.
שאלה: עוף חם בצלחת חלבית: שמתי בטעות עוף חם בכלי חלבי לא בן יומו. א. מה דין הכלי והעוף? ב. אם היה כלי פלסטיק האם גם פלסטיק בולע או לא? ומה הדרך להכשיר פלסטיק?
תשובה: העוף - מותר. הכלי - לפי שיטות מסוימות בלע מהעוף ולכן צריך להכשיר אותו ע"י הגעלה, גם אם הוא מפלסטיק, ומכשירים אותו ע"י הגעלה כרגיל.
שאלה: שני כיריים במטבח: הורי תושבי גוש קטיף, ברוך ה, מתחילים תהליך בניה של ביתם הקבוע. הם שמעו שיש ענין לעשות שני כיריים במטבח לחלבי ובשרי, כיון שסיר חלבי שנוגע בסיר פרווה אפילו מבחוץ עושה את הסיר והתבשיל חלביים. וכן אם נוגע סיר בשרי בחלבי יש בעייה (ושמעו שזה יותר חמור משני כיורים). א. האם זה נכון? ב. אשמח עם הרב יתייחס בהרחבה לבעיות בכירה אחת, כדי להחליט איך נבנה?
תשובה: אין צורך בשני כיריים, כי לפי ההלכה שני סירים הנוגעים זה בזה ללא רוטב אינם אוסרים. החשש היחידי הווא שינתזו טיפות של חלב לבשר או להפך. אומנם בדיעבד טיפת חלב מתבטלת בפי 60 של בשר וכן להפך, אך לכתחילה אין לערב חלב בבשר. אולם תופעה זו אינה מצויה כל כך וניתן גם למונעה ע"י בישול בשר בשעות שונות משל החלב. לעומת זאת בכיור מניחים כלים חלביים במים חמים באותו מקום בו הניחו כלים בשריים. ועוד שני כיורים מאפשרים הנחת כלים בתוך הכיור לזמן ממושך.
שאלה: התחלת התפילה עם הציבור: החזן מיהר בברכות ק"ש, והתחלתי תפילת שמונה עשרה דקה או שתיים לאחר שהציבור התחיל. האם נחשב שהתפללתי במניין?
תשובה: כן. אם רוב התפילה היתה איתם זה נחשב תפילה בציבור, אמנם לכתחילה עדיף מהתחלה עם הציבור.
שאלה: לחץ בלימודים ובבית: אני עובד בעבודה פשוטה שלא מכניסה הרבה, לאחר כמה שנים בהם הייתי אברך ולמדתי לימודי תעודה. לאחרונה התחלתי ללמוד תואר ראשון במקצוע קשה שדורש כוחות וזמן, ע"מ לפרנס את הבית לטווח רחוק (כרגע יש לי מימון לכך מההורים). אשתי, שעובדת כגננת ומטפלת בילדים לא אהבה את המהלך הזה ולא מפרגנת לי, ובצדק - היא ממש עייפה כשמגיע הערב. היא צועקת עלי כל יום בלי יוצא מן הכלל. אם אני עושה הפתעה או קונה משהו זה מחזיק יום יומיים ואז יש שוב צעקות. אני קצת עצבני בגלל לימודי הערב המייגעים וגם אני נסחף לפעמים. אני חייב לציין ששנינו רוצים הרבה ילדים ולכן ברור לנו שצריך פרנסה בכבוד. מה עלי לעשות, איך להסביר את עצמי או שמא להתעלם וזה יעבור? אשמח לתשובה מפורטת זה ממש שובר אותי כרגע.
תשובה: מידת הכעס מידה מגונה. אולם כשיש פער גדול בין החלום לבין המציאות יש אקלים מסוכן שיכול לגרום למידה הזו להתפרץ. עליכם כזוג לשבת ביחד לעשות תיאום ציפיות מהתקופה הקרובה. כדאי שתעשו לכם לוח שבו יהיה כתוב מה הציפיות ההדדיות. תקראו לציפיות בשמות. כשתבואו לכעוס תציינו איזה מספר גורם לכם לכעוס. הציון של סיבת הכעס היא אחת מן הדרכים לטיפול בכעס. הכעס בא מהצפה ריגשית. הרגש דוחה את השכל. הסדר וציון סיבת הכעס הוא ממעיט את הכעס ולפחות תוחם אותו. זו עצה אחת. בהמשך נוכל לתת עוד עצות.
שאלה: כשרות מהודרת בויטמינים: נתבקשתי לרכוש ויטמינים לחיזוק, האם עלי לרכוש ויטימינים רק עם הכשר מהודר (כפי שאני רוכשת מוצרי מזון) או שאפשר לרכוש ויטמינים עם כשרות רגילה (לא של ירושלים)?
תשובה: אם יש הכשר מהודר - בודאי שהוא עדיף. אך כאשר אין, אם הויטמין חסר טעם ונוטלים אותו לרפואה אין צורך בהכשר מהודר, אם בכלל. השאלה היא האם ויטמין הוא בכלל תרופה נחוצה. יש רופאים הטוענים שמי שאוכל אוכל רגיל ומגוון עשיר בירקות ופרות וחלבונים אינו זקוק כלל לויטמינים.
שאלה: כפית בשרית שהכינו איתה קפה: מה עושים עם כפית בשרית שהשתמשו בה להכנת נס קפה חלבי? ומה עושים עם צלחת בשרית שהניחו עליה מאכל חלבי חם? איך מכשירים אותם?
תשובה: מכיוון שהקפה היה בכלי שני (את המים הרותחים חיממו בקומקום ומזגו לספל) יש, לכתחילה, לערות על הכפית מים רותחים מכלי ראשון (שו"ע יו"ד קה סעיף ב, ש"ך סק"ה). לגבי מאכל חלבי על צלחת בשרית, ישנם הרבה פרטים בהם תלוי דין זה (מידת החום, אם המאכל הינו לח או מוצק, אם הועבר ישירות או ע"י מצקת ועוד) ולכן יש לברר כל מקרה לגופו. הרב יאיר וסרטיל
שאלה: להחזיר שאריות יין לבקבוק: האם מותר להשתמש בקידוש ביין ואח"כ להחזיר את מה שנשאר בחזרה לבקבוק היין? אנחנו זוג נשוי שבד"כ אוכל לבד וחבל לנו על כל היין שמתבזבז.
תשובה: אין להחזיר את היין כמו שהוא משום שלאחר השתייה הוא נפגם לקידוש, אולם ניתן להוסיף מעט יין מהבקבוק לגביע, ואז אפשר להחזיר את הכל לבקבוק. הרב יאיר וסרטיל
שאלה: המקור לאמירת "אשת חיל" בשבת: מה המקור לאמירת "אשת חיל" בשבת, ומי תיקן לאומרו?
תשובה: אני חושב שזו סוג של הבעת הכרת הטוב לעקרת הבית שמבשלת ומכינה את כל צרכי הבית. וכמו שבהדלקת נרות - עיקר החיוב הוא על בעל הבית אלא שאשתו עושה בשליחותו. זה לא ח תיקנו אלא במשך הדורות - איני יודע מי בדיוק תיקן.
שאלה: מכשיר שמיעה בשבת: אמי היקרה כבדת שמיעה ונעזרת במכשירי שמיעה. לאחרונה רכשה מכשיר דמוי סטטוסקופ המאפשר לה לשמוע בבהירות (הבנת הנאמר). למכשיר בטריה ארוכת שעות (12 שעות) ובסיום השימוש יש לסגור כפתור מ-ON ל-OFF. האם היא יכולה להשתמש במכשיר בזמן התפילה בשבת בבית הכנסת? לדבריה היא איננה שומעת את התפילה (במכשירים הרגילים) דבר המעציב אותה.
תשובה: יהיה מותר, כי הפעלת מכשיר חשמלי (כיוון שאין שם נורה מתלהטת) היא לכל היותר איסור דרבנן. ואם יש לה גדר כחולה שאין בו סכנה אז דברים כאלה (איסורי דרבנן) נדחים מפניה.
שאלה: דין כלים שאכל בהם גוי: בשבת האחרונה התארח אצלי גוי שתה מיין הקידוש ואכל בכליי השבת. 1. מה דינם של כלים אלו? 2. האם הייתי צריך למזוג לו יין בכוס משלו?
תשובה: 1. הכלים לא נטרפו בשל כך. 2. לכתחילה היה לך להקצות לו כוס לשתיית היין משלו.
שאלה: מכונת גלידה חלבית ופרווה לארוחה בשרית: האם ניתן להשתמש במכונת גלידה (באותו מיכל וידית ערבול) להכנת גלידה חלבית וגלידה פרווה אשר תאכל לאחר ארוחה בשרית, עם שטיפת הכלי כמובן בין הכנת סוגי הגלידות? עלי לציין שהחומרים המוכנסים למכשיר הם קרים או בטמפ החדר, והמכונה מערבלת ומקפיאה אותם.
תשובה: כן, אפשר אם מנקים ביניהם.
שאלה: נשיאת דרכון לשם זיהוי בחו"ל כשאין עירוב : האם מותר לטלטל (לדוגמא בדרך לביה"כ) דרכון כשאני לבד בחו"ל ואף אחד לא מכיר אותי, מהטעם של חו"ח קורה משהו לא יוכלו לזהות במי מדובר?
תשובה: תטלטל בשינוי (לא בתוך הכיס) ע"י שתכניס את הדרכון במג'נט של המכנסים וכדומה, במקום שלא רגילים לטלטל בו ביום חול.
שאלה: סוף העולם ב-12 12 12 00:00: הגענו למחשבה על עובדה מסויימת, עקב האמונה של אפוקליפסה בקשר לבואו של סוף העולם בשנת 2012, הרי 12 12 12 00:00 זהו המקסימום שאליו השעונים מסוגלים להגיע באלף השנים הקרובות. בדקנו ומצאנו שהתאריך העיברי לאותו היום הוא כח בכסליו התשע"ג, אולי ניתן לבדוק רמזים לכך בפרשת השבוע? אנו מתנצלים אם דבר כזה אינו אפשרי, ידיעותינו בנושא לא מורחבות כלל. ידוע לנו שבעזרת הצופן התנ"כי ניתן היה לנבא את מותו של ראש הממשלה, יצחק רבין ועלייתו של הנשיא אובמה לשלטון. האם דבר דומה לבקשתנו ניתן? בנוסף ידוע לנו שניבוא יום הדין הוא אסור בתכלית האיסור. בכל זאת היינו רוצים להרוות את סקרנותנו ולבדוק האם יש רמזים באותה פרשה. מקווים לתשובה. ב בעלי הסקרנות.
תשובה: אין לנו עסק בנסתרות ועל כך נאמר תיפח רוחם של מחשבי קיצים. בכל אופן, אותה פרשה חלה בפרשת מקץ. שם מסופר על חלום פרעה שחלם על הפרות והשבולים. אנו כיוסף פותרים את החלום בדרך שמאפשרת לנו שלא לחשוש גם משבע שנות רעב. אנו מנצלים את הימים האלו שהם ימי השובע. הניצול של ההווה לטובה ולצבירת זכויות מבטיח שבכל הזמנים הקשים והנסיונות בעתיד נהיה בזכות "בעובר ושב".
שאלה: הצרת מדים של משטרה: התגייסתי לצבא ולאחר מכן למסגרת שח"מ - משטרה - שבהם קיבלתי מדים גם של משטרה. כשקיבלתי את המכנסיים הם מדדו לי את האורך ושלחו אותם לקיצור וכו שיתיאמו לי. לאחר זמן היו כמה זוגות מכנסיים, לא יודע אם כולם, שהיו כנראה רחבות אז פשוט לקחתי אותם לחייט על חשבוני והצרתי אותם (על דעת עצמי). האם יש בכך איזה בעיה אולי של גזל או משהו כזה או שכמו שהם רצו שיתאימו לי באורך כך גם ברוחב? יש לציין שלפי מה שהבנתי שכשמשתחררים מהמשטרה הם לא ממש בודקים מה וכמה אתה מחזיר לפחות אצל השחמי"ם - ע"פ חבריי. ואם יש בכך בעיה מה ניתן לעשות? מה יש להחזיר שהרי הם לא יקפידו על כך, כי לדעתי זה שולי, והרי זה היה גם בשביל הנוחות שלי וגם בשביל שיראה יותר טוב. לא נראה לי שיביאו למישהו מדים משומשים כמו שאני לא קבלתי משומשים.
תשובה: נראה שהמדים ניתנים לחייל לכל הצרכים שלו לכל תקופת השירות, והם נחשבים לשלו לכל צרכיו, ולכן, מותר לבצע בהם תיקונים להתאימם לצרכיו. מקור לכך נראה מהגמרא במועד קטן (כו:), ונפסק בשולחן ערוך (יורה דעה שמ, לד) שהשואל בגד כדי לבקר את אביו החולה, מותר לקרוע בגד זה אם יתעורר צורך לכך ויוצא ידי מצוות קריעה על ידי זה שהבגד נחשב שלו לעניין זה, שהרי, יש אומרים שחייב לקרוע בבגד של עצמו (שו"ת הר צבי יורה דעה רסג). והטעם, שהמשאיל נותן לו לכל צרכיו, כולל הקנאה לצורך הקריעה. ולכן, נראה שהוא הדין בעניינך, שהבגד הוא שלך לכל צרכיך הענייניים ומותר לבצע בו תיקונים. עיין גם שו"ת 'משיב מלחמה' של הגר"ש גורן חלק ב' קמב שמתיר לקרוע במדי צה"ל קריעה מהמקורות הנ"ל. ועיין רא"ש קידושין א, כ, שלמד מן הגמרא הנ"ל שאם נתן טבעת לקדש בה אישה, הקנה לו לעניין זה, וזה כמו שכתבנו. הרב ברוך פז
שאלה: ביזוי ת"ח באתר כיפה: לכבוד הרה"ג הרב זלמן מלמד שליט"א, ברשות כת"ר השבוע נערך כינוס גדול ורב-רושם לכבוד התורה, לכבוד מו"ר הרה"ג הרב יעקב אריאל שליט"א, רבה של ר"ג ומענקי הדור. יום למחרת האירוע פורסם באתר כיפה כתבה גדולה במקום המרכזי ביותר באתר תחת הכותרת: תפוח אדמה לוהט, ולצד הכותרת - תמונה של הרב אריאל ולוגו חברת תפוגן. מתברר שחברת תפוגן, שמקבלת את תעודת הכשרות שלה מהרב אריאל, נתנה את אחת מהחסויות בכנוס שנערך לכבודו. הכותב נזעק ל"ניגוד עניינים חמור". כל בר-דעת שמעיין הן בתוך הכתבה והן מברר את העניין לאמיתו - מבין שכמובן אין שום קשר בין הרב אריאל לבין ארגון הכינוס ונותני החסויות בו. אך, מה לעשות, שלא כולם מבררים את הדברים לתומם, ולרבים נקלט המסר שהרב אריאל פעל שלא כדין, חס וחלילה. אכן, כמה שעות לאחר פירסום הכתבה שלח בתגובה עמי גיאת, מנהל מכון התורה והארץ, תגובה בה הוא מתייחס לדברים ולוקח אחריות מלאה על ארגון הערב: "לדעתינו, אין שום פגם בחסות לאירוע תורני כזה, גם אם יש טעם נפגם האשמה היא כולה עליי ואין כל קשר לכבוד הרב יעקב אריאל שליט"א". בעקבות פרסום דבריו התחלפה הכותרת באתר מ"תפוח אדמה לוהט" ל"לא ראוי", כנראה מכיוון שהבינו מנהלי האתר שאין בידם ידיעה כ"כ לוהטת. אך עדיין נשארה תמונתו של רבינו לצד הכיתוב "לא ראוי". המסר שנקלט אצל הקוראים מכך - ברור. למרות הבהרתו של גיאת (ובכלל מבלי להכנס לשאלה האם הוא נהג נכון או לא כשאפשר לתפוגן לתת חסות לערב - זהו אינו ענייני ואין לי את הכלים להכריע בדבר), האתר לא הבהיר בצורה חד-משמעית שאין שום קשר בין הפרשיה המגוחכת שהם המציאו לבין כ"ק הרב אריאל שליט"א. אלא להיפך, כאמור: הם המשיכו לפרסם את תמונתו, לא פירסמו הבהרה ברורה וכו. אדרבה, הם פירסמו אף מאמר נוסף שמצדיק את הדבר. לענ"ד ברור לי שנעשה כאן דבר שאינו ראוי ואינו הגון, הן מבחינה הלכתית והן מבחינה עיתונאית. מפרסם הכתבה, כך נראה, הסתנוור מהצורך שלו לפרסם סקופ חם ולצורך כך התיר לעצמו לנפח כותרות, לפזר לשון הרע, לחלק האשמות, לדלג על כללי האתיקה העיתונאית - והכי גרוע: עבר על ההלכה וביזה תלמיד-חכם. דווקא לאחר כינוס כ"כ מאחד ומרגש בהתכנסות של עשרות תלמידי חכמים, מכל הזרמים, בציבור שלנו - סביב הדמות האדירה הזאת של הרב אריאל. לא ייתכן שאף בתקשורת הציבורית שלנו, כאתר כיפה, הרדיפה העיתונאית תגבר על ההלכה (ובפרט, שאפילו עיתונאית אין כלום בכתבה המגוחכת הזו). רציתי לשאול את מעלת כת"ר כיצד צריך להיות יחסנו לאתר מעתה? האם יש למנהלו, שנתן גיבוי מלא לפרסום, גדר של מבזה ת"ח עם כל המשתמע מכך? כיצד עלינו לפעול ולחזק את מערכות התקשורת שלנו כך שלפחות הן יפעלו בצורה חיובית וטובה, ע"פ הדרכת תורה? בברכת התורה, מראש על המענה.
תשובה: צריך לחנך את הציבור לכבוד תורה. אמרו חכמים: כל המבזה תלמידי חכמים אין רפואה למכתו. אם יש ביקורת על תלמיד חכם יש לאומרה לו באופן אישי. ויש להניח שיתברר שהביקורת מוטעת. וגם אם יתברר שהיא נכונה. יש לעשות זאת בצניעות. פגיעה בתלמידי חכמים היא פגיעה בציבור. אני מניח שאם ישמע עיתונאי ביקורת על אחד מבני משפחתו הוא לא יפרסם אותה. אלא יפנה לאותו קרוב לברר מה היה כי הפרסום פוגע במפרסם עצמו שהוא מאותה משפחה. כן הדבר לגבי פגיעה בתלמידי חכמים היא פגיעה בעצמינו בראשינו. אכן יש מקום לביקורת ברבים לאחר שהוכח שרק בדרך זו אפשר לתקן את הקילקולים.
שאלה: השבת אבידה של כלבה: מצאתי כלבה בקצה הישוב שלי (עינב). אחרי בדיקה של וטרינר שנערכה חודשיים לאחר גידולה, התגלה שבב בתוכה, שהיה בו מידע על כך שלכלבה קוראים טובה והיא בת 8 ושייכת למשפחה בתל אביב (שככל הנראה איבדה אותה). לכלבה, שהייתה גם בהריון והמליטה אצלי, נולדה ארבע גורים שמתוכם נשארו 2. הגורים בני 3 שבועות. נקשרתי אליה מאוד.(וגם אל הגורים שלה) הכלבה אכלה אצלנו, ואולי הגורים שרדו רק בזכות האוכל שסיפקנו לה. לכלבה נוח מאוד. מה אני צריך לעשות לפי ההלכה? בבקשה להחזיר תשובה מהירה, כי זה דחוף.
תשובה: על פי ההלכה נראה שזכית במצוות השבת אבידה ששכרה מרובה ועליך להחזיר את הכלבה לבעליה. אומנם אם תיצור קשר עם המשפחה והם יאמרו לך שהתיאשו מכלבה לפני שמצאת אותה (כגון: שנגנבה מהם לפני שנה והתיאשו) אזי חובת ההשבה היא רק מדין מידת חסידות שאף זה דבר גדול. אני מציע שתבקש מהם שיתנו לך את הגורים ומן הסתם יסכימו לכך, ויתכן אף שאינם מעונינים בכלבה ולכן שיחררו אותה בסמוך למחסום וכך הגיעה אליך ואז לא תהיה לך כל בעיה. לגבי האוכל שהאכלת אותה במהלך התקופה - נראה שאינך יכול לבקש מהבעלים לשלם לך, כיון שאין זה חלק מהשבת האבידה משום שנהנת בזמן זה מהכלבה והעיכוב לא היה מחמת שרצית להשיב ולא יכלת. הרב ישראל גנץ
שאלה: אכילת חלב אחרי שינה: אכלתי בשר ולאחר מכן ישנתי אך לא עברו שש שעות שלמות. האם מותר לאכול חלבי לאחר מכן או שצריך לחכות לסיום השש שעות?
תשובה: בכל מקרה יש להמתין שש שעות מאכילת בשר לאכילת חלב.
שאלה: ציצית בחולצה עם כפתורים: לכבוד מו"ר הרה"ג הרב דב ליאור שליט"א, לכת"ר, מה דעת הרב בעניין הטלת ציצית בחולצה מכופתרת רגילה, שבחישוב שתי הכנפות העליונות הרי שיש בה ד כנפות? שמעתי שהרב טל מחייב כל חולצה כזאת בציצית. אשמח לשמוע את דעת כבוד הרב בסוגיה.
תשובה: בד"כ לא שמים בחולצה כי אינה עשויה לעיטוף כמו שהיה פעם.
שאלה: תינוק בשנת האבל: בשעה טובה נולד תינוק בשנת האבל על סבתא רבה שלו. מה המקור שזה מרפא למשפחה? האם יש בכך לסייע לעילוי נשמתה? בציפיה לגאולה שלמה ותחיית המתים.
תשובה: המקור בירושלמי מועד קטן פרק ג' הלכה ז' והובא בשו"ע יו"ד סי' קצ"ד. יש בכך גם עילוי לנפטרת.
שאלה: אמירת קדיש ע"י חתן או נכד: סבא שנפטר ואין לו בנים אלא רק בנות ונכדים יראי שמיים. האם עדיף שהחתן שלו, שגם ירא שמיים, יאמר קדיש או שהנכדים יאמרו עליו שהם בקרבת דם קשורים אליו? אשמח למקור בבקשה.
תשובה: עדיף שהנכדים יאמרו אבל הם צריכים לקבל רשות מההורים שלהם. המקור: מתוך ש"בני בנים הרי הם כבנים", והרי הם כבניו ממש. אם הם לא אומרים יכולים החתנים, אלא שאם מישהו מהנכדים קיבל על עצמו לאמר יש בזה עדיפות.
שאלה: מקומו של בית דין גדול: אחרי עיון בספר דברים פרק יז התעוררה בי שאלה. קראתי את חומרת הדברים, את העונש הקשה כל כך על כל מי שיעז לערער ולו במעט על בית הדין הגדול. ואני שואלת: האם יש לנו מקום של בית דין גדול בדור? אם כן, האם התוקף שלו הוא עד כדי כך מוחלט? ויותר מזה, ברמה החברתית - מדוע היה צורך לקבוע את המקום של בית דין גדול? איך זה בריא בתור איזון חברתי? האם סמכות כל כך כוחנית שנמצאת במרכז החברה לא מוחקת את הפרטים שבה? וכשאני מנסה להשליך את זה לחיי שלי: האם אדם יכול לפסוק דין לעצמו? האם מותר לו לפסוק לעצמו גם כשיש בפסיקתו השלכה על הכלל? (והרי, איזה דבר אינו משליך על הכלל?) ואם זה נוגד את דעת בית דין הגדול? ואם אפשר להתמקד יותר: האם אפשר לשאול כל שאלה כל רב? האם תשובת הרב היא הנחיה כללית או הנחיה ישירה לחיים? מאוד מטרידה אותי שאלת המקום של רב או צדיק בחיים הפרטיים שלי, ונראה לי שאפשר לגזור תשובות מהמצווה הנ"ל.
תשובה: לבית הדין הגדול מובאות השאלות הגדולות הנוגעות לכלל כולו וגם קביעת ההלכות המסורות לנו ממשה רבנו מסיני. אי אפשר להנהיג עם אלא אם כן עומדים בראשו גדולי החכמים המכוונים את דרכו וכך יש בכל מדינה בית מחוקקים. ועם ישראל שדרכו מכוונת על פי התורה צריך שיהיה לו בית דין הגדול שמורה לעם את דרכו. העונש החמור למי שממרה את בית הדין הוא כנגד מי שמנסה לפגוע במעמד בית הדין, שבזה הוא מסכן את כל דרכו של העם. כמו שבכל שאלה רפואית יש להתיעץ עם רופא ולא להחליט לבד על הטיפול, כך בכל שאלה של הנהגה הקשורה לקיום התורה יש לקבל עצת מומחה תורני. ואם האדם יודע את התורה לבדו אין צריך לשאול, כשם שאם יודע את הפתרון למחלתו לבדו אינו צריך לשאול רופא.
שאלה: מות ימות הרוצח: כיצד התורה מצוה עלינו להרוג את הרוצח (דברים, י"ט, י"א) הרי ע"י כך היא חוסמת מן הרשע את האפשרות לחזור בתשובה, והרי אנו יודעים שהקב"ה נותן פתח לכל אדם מישראל לחזור בתשובה. כמו שכתוב: "כי לא אחפוץ במות המת כי אם בשובו מדרכו וחיה"?!
תשובה: התורה אומרת שרק על ידי הריגת הרוצח יש כפרה לרוצח, אם כן הריגתו לטובתו. והוא מתוודה לפני שבית דין מוציאו להורג ובכך מתכפר לו חטאו הנורא. וגם העונש מרתיע אחרים ועל ידי כך יש פחות רציחות. כל זה מבואר בתורה במפורש.
שאלה: יבום וחליצה בימנו: א. למדתי ועיינתי במצוות יבום וחליצה. ראיתי שאומרים שיש למצווה משמעות רבה בהבנת התובנות הבסיסיות ביותר שבתורה שבכתב על אודות המשמעות של החיים והמוות בעולם של הקדוש ברוך הוא. על רקע זה אבותינו ואמהותנו הבינו את היחס בין הגוף והנפש ואת עומק הזיקה בין אחים באותה משפחה באופן עמוק הרבה יותר מאתנו. אינני מבינה כיצד מצוות אלו משמעותיות כל כך בהבנת תובנות אלו. אשמח אם תוכל לפרט על מהות מצוות אלו. ב.אם מצווה זו כל כך חשובה ומשמעותית, מדוע התבטלה מצוות היבום? ואם כך, מדוע לא בוטלה מצוות החליצה? אשמח אם תוכל לענות בפרוט,
תשובה: אנו אין לנו אלא מה שאמרה התורה, שצריך להקים שם לאחיו וגם לגאול את היבמה מצרתה שבעלה מת. אמנם בתורת הסוד יש הסברה עמוקה לתפקיד של יבום או חליצה אך זה תחום לבעלי הסוד. היום חכמים בטלו את היבום כי לא מכוונים היבמים לשם שמים. ונוהגים את החליצה כדי לשחרר את היבמה מהקשר הרוחני שהיא קשורה אל בעלה שנפטר ואל משפחתו. וגם לזה יש ביאור עמוק על פי הסוד.
שאלה: יש אנשים שיודעים מה יהיה?: יכול להיות שיש בני אדם שיכולים להגיד מה יקרה לך בעתיד ומה שקרה לך בעבר?
תשובה: יש אנשים עם כוחות רוחניים שבעזרתם הם יכולים לדעת דברים שאנשים אחרים אינם יודעים. אם כי יש אנשים רבים עוד יותר המציגים את עצמם ככאלה ובאמת הם רמאים. על כל פנים, התורה אומרת לנו "תמים תהיה עם ה' אלהיך" - לחשוב בכל מצב שאנו נמצאים בו מה ה' רוצה מאיתנו וכיצד נשפר את מעשינו, ואוסרת הליכה לאנשים עם כוחות כאלה שרק מרחיקים אותנו מהקב"ה. עוד יש לדעת שלעולם אדם אינו יכול לדעת בוודאות מה יקרה בעתיד, כי ישראל עומדים מעל למזל ומשמעות הדבר היא שעל ידי תפילה ומעשים טובים הכל יכול להשתנות. וזו עוד סיבה להשקיע את המאמצים בפעולות הנעשות מצידנו.
שאלה: ברכה ראשונה ואחרונה על פריכיות חיטה : לאחרונה מוכרים בסופרמקטים פריכיות 100 חיטה. הפריכיות הללו מאוד קלות אבל הנפח שלהן גדול (כמו פיתה דקה בערך). מהי הברכה הראשונה (המדובר בפריכיות חיטה ולא אורז.), ומהי הברכה האחרונה (בהנחה שגם הרבה יחידות לא מגיעות למשקל של כזית למרות שמבחינת נפח זה נראה גדול). אגב, אם צריך לברך בורא נפשות, האם גם אז יש מינימום לצורך ברכה אחרונה?
תשובה: בכל שיעורי ח לא המשקל קובע אלא הנפח, כי המשקל משתנה ממאכל למאכל. אם יקבעו מספר גרמים - יש עוגה שבה השיעור בנפח זה ויש עוגה אחרת שבה השיעור בנפח אחר. פריכיות לכאורה לא נועדו להשביע (כמו עוגה) אלא לחטיף ולכן יברכו עליהם בורא פרי האדמה. אמנם אם אוכל כמות גדולה של קביעת סעודה ששבע ממנה - מברך המוציא וברכת המזון. אבל באיטריות או בסופגניות - גם אם יאכל כמות גדולה לא יברך המוציא וברכת המזון מפני שלא עברו תהליך של אפייה אלא בישול (גם הסופגניות מטוגנות בשמן עמוק ולכן נחשבות כמבושלות) ואינם דומים ללחם. בכל אופן, מברכים על הפריכיות בורא נפשות אם אכלו כמות של כזית.
שאלה: ירקות עלים של "ברכת דוד": האם ניתן לאכול ירקות עלים של חברת ברכת דוד?
תשובה: יש להם כשרות מקומית, הרב דוד הכהן וכן הרב אפרתי.
שאלה: צלי כבד בטוסטר: כשצולין הכבד בטוסטר אובן (שיש בו שלושה גובהים), מוטב להחדיר הרשת שעליה הכבד בגובה העליון קרוב לחממות של מעלה ואחר כך להפך או מוטב שיהיה למטה קרוב לחממות של מטה ואחר כך להפך או מוטב באמצע ואז גם אם מהפכים זה כבר ר משני הצדדים של הכבד (מדובר על כבד בקר, פרוסות רחבות)?
תשובה: אני חושב שזה לא משנה כי החום מפליט.
שאלה: לקנות נעלים בשביל מישהו אחר: שמעתי כבר מכמה אנשים (גם דתיים) שאסור שמישהו ישלם על הקניית נעלים בשבילך. אפילו קרובי משפחה לא יכולים לקנות נעלים אחד לשני. האם זה קשור לדת? ומה הסיבה לכך?
תשובה: אינני מכיר איסור כזה.
שאלה: טרמפ עם נהגת: אני נוסע הרבה בטרמפים, האם כשאישה עוצרת לי אסור לי לעלות?
תשובה: אין בזה דין ייחוד, כי הרבה עוברים בכבישים.